หนูเป็นpocs พึ่งกินยาได้ Duphaston ได้1 วันแล้วมีเพศสัมพันธ์โดยไม่ได้ป้องกัน แล้วหลังตากมีเพศสัมพันธ์ไม่เกิน 1 วัน ได้กินยาคุมฉุกเฉน และไมืได้กินยาduphaston ในเช้าวันถัดไป หนูควรเริ่มกินยานี้อีกทีวันไหน และการกินยาduphaStOn จะส่งผลให้หนูตั้งครรภ์ มั้ยคะ
สวัสดีค่ะ PCOS (Polycystic Ovary Syndrome) เป็นกลุ่มอาการถุงน้ำจำนวนมากในรังไข่ เกิดจากความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล ทำให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการเช่น ประจำเดือนมาไม่ปกติ สิวขึ้น ขนดก หรือมีบุตรยากการรักษาหลักและเป็นที่นิยมคือการใช้ยาที่มีส่วนประกอบของฮอร์โมนเพศ เพื่อช่วยปรับสมดุลฮอร์โมน และช่วยลดอาการต่างๆของ PCOS โดยยา Duphastonเป็นยาโปรเจสตินซึ่งใช้สำหรับรักษาโรค PCOS รวมถึงการแท้งบุตรที่คุกคามหรือเกิดขึ้นอีกในระหว่างตั้งครรภ์ ภาวะเลือดออกผิดปกติระหว่างการตั้งครรภ์ด้วยแต่ยาตัวนี้ไม่มีฤทธิ์ในการคุมกำเนิดค่ะ จึงมีโอกาสตั้งครรภ์ได้ตามปกติ ถ้ามีเพศสัมพันธ์ไม่ป้องกันจึงควรใช้ยาคุมฉุกเฉินร่วมไปด้วย ซึ่งสามารถกินร่วมกันได้ ยาตัวนี้ไม่น่าจะทำให้ระดับยาคุมฉุกเฉินเปลี่ยนแปลงจนส่งผลต่อประสิทธิภาพของยา หลังใช้ยาให้สังเกตรอบเดือนอีกครั้งหรือซื้อชุดตรวจครรภ์ทางปัสสาวะมายืนยันเองต่อไป